Diari Oficial de la Generalitat Valenciana


Sumari del DOGV 8426, del 19-11-2018 (2018/10512)

ACORD de 9 de novembre de 2018, del Consell, pel qual s'autoritzen modificacions en l'annex de transferències i subvencions corrents del programa 513.30, Planificació, transport i logística, de la Conselleria d'Habitatge, Obres Públiques i Vertebració del Territori, minorant la línia X0008, Explotació Ferrocarrils de la GV, per a incrementar la X8278, Funcionament de l'Autoritat del Transport Metropolità de València, per import de 7.855.700 euros, així com modificacions en els pressupostos d'aquestes entitats conseqüència d'aquesta modificació i de la reordenació de les relacions pressupostàries derivades de les condicions per al cofinançament estatal del transport en l'àrea metropolitana de València. (Exp. 08.004/18-099).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8426

Data del DOGV
:   19-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10196


Data del document
:   09-11-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 9 de novembre de 2018, del Consell, pel qual s'autoritzen modificacions en l'annex de transferències i subvencions corrents del programa 513.30, Planificació, transport i logística, de la Conselleria d'Habitatge, Obres Públiques i Vertebració del Territori, minorant la línia X0008, Explotació Ferrocarrils de la GV, per a incrementar la X8278, Funcionament de l'Autoritat del Transport Metropolità de València, per import de 7.855.700 euros, així com modificacions en els pressupostos d'aquestes entitats conseqüència d'aquesta modificació i de la reordenació de les relacions pressupostàries derivades de les condicions per al cofinançament estatal del transport en l'àrea metropolitana de València. (Exp. 08.004/18-099). [2018/10282]  
  
La Llei 6/2018 de pressupostos generals de l'Estat per a 2018 inclou en la disposició addicional cent tretze, la concessió d'una subvenció nominativa a l'Autoritat del Transport Metropolità de València (ATMV), destinada al finançament del transport terrestre públic regular de viatgers, en el seu àmbit d'actuació, per import de 95.576.296 d'euros. Aquesta aportació de l'Administració general de l'Estat serà complementària a les que efectuen la Generalitat i les administracions locals afectades, sense que el seu import per a 2018 puga ser inferior al de l'exercici precedent i al de l'Administració general de l'Estat.  
  
Conseqüència d'aquesta subvenció, en el Decret llei 3/2018, de 13 de juliol, del Consell que modifica la Llei 22/2017 de pressupostos de la Generalitat per a 2017, es va incloure la disposició addicional sisena, relativa a l'Autoritat de Transport Metropolità de València, que estableix que aquesta subvenció nominativa tindrà la consideració de compromís ferm suficient perquè aquest organisme puga generar crèdit en el seu pressupost per l'import màxim de 98.316.059 euros, i que d'aquests 7.954.650 euros, es destinen a incloure en el seu pressupost de despeses una línia de subvenció, de concessió directa, a les corporacions locals adherides a l'ATMV, que recull l'annex amb la relació d'ajuntaments i imports que se'ls assignen. Per haver-se inclòs en el pressupost inicial d'aquest organisme una previsió d'ingressos per transferències de l'administració de l'Estat per aquest concepte, l'import pendent de generar ascendeix a 9.000.000 euros.  
Per a generar crèdit en el pressupost de l'ATMV ha de garantir-se l'aportació complementària per part de la Generalitat i les administracions locals, afectades que no pot ser inferior a 12.155.943 euros. Sense perjudici que la Generalitat finance en el seu pressupost el transport metropolità per quanties molt superiors per diferents vies, es requereix que l'aportació complementària es canalitze a través d'aquest organisme.  
  
Atenent el que es preveu en el reglament de funcionament de l'ATMV, mentre no s'acorde un model de finançament dels serveis públics de transport metropolità, correspon a la Generalitat assumir inicialment el cost de funcionament de l'estructura interna de l'organisme, i en conseqüència fer efectiva l'aportació complementària a l'aportació estatal. Per a això es planteja destinar, dins del capítol 4 del programa 513.30, Planificació transport i logística, 7.855.700 euros de la dotació inicialment prevista en la línia de transferència X0008 €Explotació de Ferrocarrils de la Generalitat Valenciana,- a incrementar la de la línia X8278, que finança les despeses de funcionament de l'ATMV, que juntament amb 2.144.300 euros de la seua consignació inicial, completa el cofinançament exigit.  
Addicionalment la Conselleria d'Habitatge, Obres Públiques i Vertebració del Territori, d'acord amb propostes remeses tant per l'ATMV com per FGV, i atesa la reordenació pressupostària en relació amb els operadors de transport, planteja la necessitat d'elevar a l'aprovació del Consell, modificacions en els pressupostos d'aquestes entitats, que impliquen:  
Per al pressupost de l'ATMV: generar crèdits en el seu capítol 4 per import net de 48.989.013 euros, una transferència d'1.000.000 euros del capítol 2 al capítol 4, i la inclusió de dues línies, com a annex de transferències i subvencions corrents, la prevista en el decret llei 3/2018 del Consell de concessió directa i destinada a municipis adherits a l'ATMV i una de transferència a FGV amb la finalitat de finançar el seu dèficit d'explotació i el finançament de serveis addicionals.  
  
Per al pressupost d'FGV generar crèdits per import de 2.045.350 euros, que es destinen a incrementar les seues despeses d'explotació, incrementant el capítol de despeses de funcionament.  
En conseqüència i en virtut del que es disposa en els articles 50 de la Llei 1/2015, de 6 de febrer, de la Generalitat, d'hisenda publica sector públic instrumental i subvencions, i en els articles 21,23 i 26 de la Llei 22/2017, de 29 de desembre, de pressupostos de la Generalitat per a 2018, a proposta del conseller d'Hisenda i Model Econòmic, el Consell, prèvia deliberació, en la reunió de 9 de novembre de 2018,  
  
  
Acorda  
  
Primer  
Autoritzar les següents modificacions en l'annex de transferències i subvencions corrents del programa 513.30, Planificació, transport i logística:  
1. Minorar la dotació de la línia de transferència X0008 €Explotació d'FGV- en els termes següents:  
2. Augmentar la dotació de la línia de transferència X8278 €Funcionament de l'ATMV- segons el detall següent:  
  
Segon  
Autoritzar les modificacions següents en el pressupost de l'Autoritat de Transport Metropolità de València (ATMV), entitat 00488, que suposen:  
  
A) Un increment en el seu pressupost d'ingressos per import net de 95.396.949 euros resultat de les variacions en les aplicacions i pels imports que es detallen a continuació:  
  
  
  
Aplicació d'ingressos Import  
400.02 Transferències corrents finalistes de l'Administració de l'Estat.  
Altres fons específics de finançament autonòmic -1.000.000  
401.10 Transferències corrents finalistes de l'Administració de l'Estat. Àrea d'Economia i Hisenda 64.156.502  
430.00 Transferències corrents de la Generalitat 7.855.700  
Total variació pressupost d'ingressos 02.481.233  
  
  
B) Una generació de crèdit pels majors ingressos esmentats, en el seu capítol 4 per import de 37.129.315 euros   
C) La transferència de crèdits, per import d'1.000.000 euros del capítol 2 al capítol 4.  
D) Conseqüència de l'increment de crèdit en el capítol 4, per la generació i transferència dels punts anteriors s'autoritza la inclusió, com a annex de transferències i subvencions corrents en el pressupost de l'entitat, de les línies, pels imports i amb les dades descriptives que es detallen a continuació:  
D.1) La línia prevista en la disposició addicional sisena del Decret llei 3/2018 del Consell que modifica la Llei 22/2017 de pressupostos de la Generalitat.  
  
Codi: S8509 Denominació: subvenció al transport metropolità urbà.  
Import 7.954.650,00 Beneficiaris previstos: municipis adherits a la ATMV Segons detall que figura en la disposició addicional sisena del Decret llei 3/2018 del Consell que modifica la Llei 22/2017 de pressupostos de la Generalitat per a 2018.   
Regulació:  
Concessió directa art. 168.1b) Llei 1/2015   
Decret llei 3/2018 del Consell, disposició addicional sisena Descripció i finalitat: Transferències corrents a corporacions locals adherides a l'ATMV per a cofinançar els seus serveis de transport col·lectiu.  
 Aportació de la Generalitat   
Aportació externa 7.954.650,00  
  
  
  
D.2) Una línia de transferència per l'import i les dades descriptives que es detallen a continuació:  
  
Codi: W8511 Denominació: finançament al transport ferroviari de la FGV en l'àmbit metropolità de València.  
Import 9.901.050 Beneficiari previst: Ferrocarrils de la Generalitat  
Regulació:  
Transferències a organismes i entitats de la GV Descripció i finalitat: cobertura del dèficit d'explotació i finançament de serveis addicionals.  
 Aportació de la Generalitat 7.855.700   
Aportació externa 2.045.350  
  
  
  
Com a conseqüència d'això el pressupost de l'ATMV queda modificat en els termes següents:  
Tercer  
Modificar el pressupost de Ferrocarrils de la Generalitat en els termes següents:  
València, 9 de novembre de 2018  
  
La consellera secretària,  
MÓNICA OLTRA JARQUE